### NN 128/2025 (10.10.2025.), Pravilnik o obrascu i načinu vođenja očevidnika o obavljenim inspekcijskim pregledima i poduzetim mjerama sportske inspekcije

MINISTARSTVO TURIZMA I SPORTA

1844

Na temelju članka 31. stavka 3. Zakona o sportskoj inspekciji (»Narodne novine«, broj 72/25), ministar turizma i sporta donosi

PRAVILNIK

O OBRASCU I NAČINU VOĐENJA OČEVIDNIKA O OBAVLJENIM INSPEKCIJSKIM PREGLEDIMA I PODUZETIM MJERAMA SPORTSKE INSPEKCIJE

Članak 1.

Ovim se Pravilnikom propisuje sadržaj, oblik i način vođenja očevidnika o obavljenim inspekcijskim pregledima i poduzetim mjerama sportske inspekcije.

Članak 2.

(1) Očevidnik se vodi za svaku kalendarsku godinu, a nosi naziv Očevidnik o obavljenim inspekcijskim pregledima i poduzetim mjerama inspektora (dalje u tekstu: Očevidnik).

(2) Izrazi koji se koriste u ovome Pravilniku, a imaju rodno značenje, odnose se jednako na muški i ženski rod.

Članak 3.

(1) Očevidnik su obvezni voditi sportski inspektori, viši sportski inspektori, viši sportski inspektori-specijalisti i glavni sportski inspektor tijela državne uprave nadležnog za sport (u daljnjem tekstu: inspektori).

(2) Očevidnik se vodi prema obrascu u Prilogu ovoga Pravilnika koji je njegov sastavni dio.

(3) Očevidnik se vodi u elektroničkom obliku kroz Nacionalni informacijski sustav u sportu.

Članak 4.

(1) U tabelarni dio Očevidnika koji vode inspektori upisuju se sljedeći podaci:

1. redni broj predmeta

2. klasa i urudžbeni broj

3. podaci o nadziranoj osobi

– naziv, adresa sjedišta i OIB pravne osobe, ili ime, prezime, adresa i OIB fizičke osobe na koju se inspekcijski postupak odnosi

4. datum inspekcijskog nadzora

– unosi se datum zaključenja zapisnika o nadzoru

5. predmet inspekcijskog nadzora

6. zapisnik

– unosi se datum, klasa i urudžbeni broj zapisnika o obavljenom inspekcijskom nadzoru

7. utvrđeno činjenično stanje – unosi se jesu li ili nisu utvrđene nepravilnosti

8. obustava postupka

– unosi se napomena o obustavi postupka

9. poduzete mjere

– unose se podaci o postupanju inspektora nakon utvrđenog činjeničnog stanja, podaci o donesenom rješenju kojim je izrečena mjera zabrane ili naredbe

10. prijava nadležnim tijelima

– unose se podaci o obavijesti dostavljenoj drugoj nadležnoj inspekciji, odnosno drugom nadležnom tijelu državne uprave, obavijesti nadležnom sportskom tijelu, obavijesti nadležnom tijelu progona

11. kontrola izvršenja rješenja

– unosi se datum kontrole izvršenja rješenja, podatak je li rješenje izvršeno te podatak o pokretanju postupka prisilnog izvršenja rješenja

12. upravni spor

– unosi se podatak o pokretanju upravnog spora i odluci nadležnog upravnog suda

13. prekršajni postupak

– unose se podaci o izdavanju prekršajnog naloga, podnošenju optužnog prijedloga i donesenoj odluci nadležnog suda

14. novčane kazne

– unose se podaci o izrečenim novčanim kaznama i njihovom izvršenju

15. napomene

– unose se ostali podaci ako su značajni za provedeni inspekcijski postupak.

(2) U prazninu na sredini zaglavlja stranice obrasca upisuje se godina za koju se vodi očevidnik, u lijevom gornjem kutu tablice obrasca upisuje se ime i prezime inspektora, a u desnom naziv unutarnje ustrojstvene jedinice tijela državne uprave nadležnog za sport, nadležne za poslove sportske inspekcije.

Članak 5.

(1) Na prikupljanje, obradu i korištenje podataka primjenjuju se propisi kojima se uređuje zaštita osobnih podataka i informacijska sigurnost.

(2) Podacima sadržanim u očevidniku iz članka 4. ovoga Pravilnika koristit će, prilikom sastavljanja izvješća o radu, tijelo državne uprave nadležno za sport u čijem je sastavu sportska inspekcija.

Članak 6.

Danom stupanja na snagu ovoga Pravilnika prestaje važiti Pravilnik o obrascima i načinu vođenja očevidnika o obavljenim inspekcijskim pregledima i poduzetim mjerama sportske inspekcije (»Narodne novine«, broj 60/22).

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-01/9
 Urbroj: 529-06-03-01/2-25-1
 Zagreb, 25. rujna 2025.

Ministar
 Tonči Glavina, v. r.

PRILOG

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| OČEVIDNIK O OBAVLJENIM INSPEKCIJSKIM PREGLEDIMA I PODUZETIM RADNJAMA INSPEKTORA ZA\_\_\_\_\_GODINU | | | | | | | | | | | | | | |
| Ime i prezime inspektora: | | | | | | | | | Ustrojstvena jedinica/  samostalni izvršitelj: | | | | | |
| Red. br. | Klasa i urbroj | Nadzirana osoba | Datum inspekcijskog nadzora | Predmet inspekcijskog nadzora | Zapisnik | Utvrđeno činjenično stanje | Obustava postupka | Poduzete mjere | Prijava nadležnom tijelu | Kontrola izvršenja rješenja | Upravni spor | Prekršajni postupak | Novčane kazne | Napomena |
| 1 |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |